钦定古今图书集成/明伦汇编/氏族典/第274卷 > 王绍原
## 钦定古今图书集成/明伦汇编/氏族典/第274卷 > 王绍原

按《万姓统谱﹕》：绍原，字复初，幼嗜学，治《毛诗》，刻意吟咏。
伯仲五人。值元季兵兴，经乱离，家以倾废。绍原惟守
淡苦诸弟欲求分异以自便，绍原不能已，推产与之，
惟取先世墓田以供祭祀。及海内平，于所居之旁辟
一轩，扁曰“耕读”，与常所往来觞咏自娱，洒然无世累。
有《耕读集》传于家。